**Príloha č. 5\_ Návrh zmluvy pre Časť B – do ponuky sa nepredkladá**

**Zmluva o dielo**

uzavretá podľa zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) (ďalej len „zmluva“)

*medzi nasledujúcimi zmluvnými stranami:*

#  Objednávateľ:

Názov: **SAWPI, s.r.o.**

Sídlo: M. R. Štefánika 10/44, 038 61 Vrútky

Štatutárny orgán: Michal Pilka, konateľ Oprávnený na vecné

a obchodné rokovania: Michal Pilka, konateľ IČO: 36428299

IČ DPH: SK2021957806

IBAN: SK73 6500 0000 0000 2055 0333

Zapísaný v: Okresný súd Žilina, Oddiel: Sro, Vložka číslo: 15987/L Verejný obstarávateľ podľa § 8 zákona č.343/2015 Z. z.

*(ďalej len „objednávateľ“)*

a

#  Zhotoviteľ:

Názov: Sídlo:

Štatutárny orgán:

Oprávnený na vecné

a obchodné rokovania: IČO:

IČ DPH: IBAN:

Zapísaný v:

*(ďalej len „zhotoviteľ“; objednávateľ a zhotoviteľ ďalej spoločne len ako „zmluvné strany“ a jednotlivo*

*„zmluvná strana“)*

# Preambula

Táto zmluva o dielo je zmluvným vzťahom na základe výsledku verejného obstarávania v zmysle § 3 zákona č. 343/2015 Z.z. o verejnom obstarávaní, kde Objednávateľom je verejný obstarávateľ a Zhotoviteľom je úspešný uchádzač.

# Článok I Predmet zmluvy

1. Predmetom zmluvy je záväzok zhotoviteľa v rozsahu a za podmienok stanovených v zmluve zhotoviť v celku alebo po častiach pre objednávateľa predmet zákazky s názvom „*Inovatívne technológie vo výrobnom procese v pivovare Martins*“, ktorého špecifikácia je uvedená v prílohe č. 1 **Časť B** zmluvy a ktorá tvorí jej neoddeliteľnú súčasť (ďalej aj „*predmet zmluvy*“). Špecifikácia predmetu zmluvy je identická so špecifikáciou uvedenou v Prílohe č.2 Výzvy na predkladanie ponúk „Technická špecifikácia“ a ceny za jednotlivé logické celky sú identické s ponukou uchádzača k predmetnému verejnému obstarávaniu.
2. Súčasťou predmetu zmluvy je aj vykonanie montáže diela.
3. Objednávateľ sa zaväzuje zaplatiť zhotoviteľovi za dodanie predmetu zmluvy, jeho montáž a zaškolenie objednávateľa a osôb ním určených na spôsob používania, cenu podľa článku III zmluvy.

# Článok II

**Čas, miesto plnenia a spôsob plnenia zmluvy**

1. Zhotoviteľ je povinný dodať predmet zmluvy a vykonať jeho montáž riadne a včas. Predmet zmluvy je dodaný a odovzdaný riadne, ak spĺňa všetky požiadavky podľa zmluvy, podľa pokynov objednávateľa a zodpovedá účelu sledovanému zmluvou. Predmet zmluvy musí byť odovzdaný v kvalite stanovenej objednávateľom, v súlade s technickými normami, právnymi predpismi a bez vád, ktoré by mohli mať za následok vznik škody a/alebo inej ujmy na strane objednávateľa alebo tretej osoby.
2. Zhotoviteľ sa zaväzuje dodať, vykonať montáž a odovzdať predmet zmluvy objednávateľovi v termíne do 31.12.2024.
3. Miestom odovzdania predmetu zmluvy je prevádzka objednávateľa *[Turčianska Štiavnička 335, 038 51, okres Martin],* pokiaľ objednávateľ neurčí inak, o čom je povinný zhotoviteľa v dostatočnom časovom predstihu, nie kratšom ako 2 (dva) pracovné dni pred dodaním písomne informovať.
4. Objednávateľ je povinný umožniť dodanie a montáž predmetu zmluvy zhotoviteľovi najneskôr do šiestich mesiacov od doručenia výzvy zhotoviteľa, v ktorej upovedomí objednávateľa o možnosti dodania a montáže predmetu zmluvy. Výzva zhotoviteľa musí byť urobená e-mailom alebo písomne. Termín dodania predmetu zmluvy určí objednávateľ.
5. Zhotoviteľ je oprávnený vykonať dodanie predmetu zmluvy a jeho montáž po častiach. Na dodanie predmetu zmluvy po častiach je povinný objednávateľa vopred písomne upozorniť a zabezpečiť aby predmet zmluvy nebol čiastočným plnením znehodnotený pri skladovaní. Ak zhotoviteľ zhotovuje vec u objednávateľa, alebo na mieste určenom objednávateľom, zhotoviteľ znáša nebezpečenstvo škody na zhotovovanej veci a je jej vlastníkom až do odovzdania celého predmetu zmluvy objednávateľovi.
6. Riadne vykonanie diela zhotoviteľ preukáže vykonaním skúšok, na ktorých zhotoviteľ preukáže funkčnosť diela a zároveň zaškolí objednávateľa a ním určené osoby, tak aby predmet zmluvy vedeli používať. Vykonanie diela sa považuje za dokončené až vtedy, keď sa tieto skúšky úspešne vykonali. Na účasť na skúškach je zhotoviteľ povinný objednávateľa včas pozvať. Výsledok skúšok sa zachytí v zápisnici podpísanej oboma stranami.
7. Predmet zmluvy je prevzatý objednávateľom momentom podpísania preberacieho protokolu. Zodpovednosť zhotoviteľa za vady predmetu zmluvy podľa príslušných právnych predpisov nie je jeho odovzdaním dotknutá. Na podpis preberacieho protokolu, ako aj ďalších čiastkových protokolov za objednávateľa je osoba oprávnená na vecné a obchodné rokovania uvedená v identifikačných údajoch zmluvných strán.
8. Objednávateľ nie je povinný prevziať predmet zmluvy, ktorý nie je dodaný riadne. V tom prípade je objednávateľ povinný do 10 (desiatich) pracovných dní odo dňa odmietnutia prevzatia zaslať zhotoviteľovi pripomienky k predmetu zmluvy. Zhotoviteľ je povinný do 10 (desiatich) pracovných dní odo dňa doručenia pripomienok objednávateľa predmet zmluvy bezodplatne upraviť v súlade s pripomienkami zaslanými objednávateľom. Pripomienkou objednávateľa sa rozumie pripomienka k vecnej (kvalitatívnej) stránke predmetu zmluvy tak, aby zodpovedala požiadavkám uvedeným v tejto zmluve.

# Článok III

**Cena za predmet zmluvy a platobné podmienky**

1. Cena za predmet zmluvy špecifikovaný v prílohe č. 1 tejto zmluvy je výsledkom verejného obstarávania a je v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov nasledovne:

..................................... Eur bez DPH

(slovom: ...................................... eur a ......................... eurocentov), .t.j.

..................................... Eur s DPH

(slovom: ...................................... eur a ......................... eurocentov)

1. Cena podľa odseku 1 je konečná. Zhotoviteľ *je\*/nie je\** podľa príslušných právnych predpisov Slovenskej republiky platiteľom DPH. (\*nehodiace sa preškrtnúť)
2. Cena podľa odseku 1 zahŕňa všetky náklady súvisiace s dodaním, montážou, odovzdaním predmetu zmluvy a školením objednávateľa v súvislosti s používaním predmetu zmluvy.
3. Faktúry sú splatné do 60 (šesťdesiatich) dní odo dňa jej doručenia do sídla objednávateľa.
4. Faktúry musia mať všetky náležitosti stanovené príslušnými právnymi predpismi. V prípade, že faktúry nebudú obsahovať predpísané náležitosti, resp. budú v nich uvedené nesprávne, alebo neúplné údaje, je objednávateľ oprávnený tieto faktúry vrátiť pred jej splatnosťou. Opraveným alebo novým faktúram plynie nová 60 (šesťdesiat ) -dňová lehota splatnosti od ich doručenia objednávateľovi.

# Článok IV

**Práva a povinnosti zmluvných strán**

1. Zhotoviteľ je povinný dodať objednávateľovi predmet zmluvy tak, aby bolo možné predmet zmluvy používať na jeho účel. Objednávateľ nie je povinný uhradiť plnú výšku zhotoviteľom vystavených faktúr za čiastočné plnenie, pokiaľ zhotoviteľ nedodá odberateľovi predmet zmluvy ako funkčný celok. Objednávateľ má záujem o nadobudnutie predmetu zmluvy jedine ako funkčný celok.
2. Zhotoviteľ je povinný pri dodaní a odovzdaní predmetu zmluvy postupovať s odbornou starostlivosťou, v súlade so záujmami objednávateľa, ktoré pozná alebo musí poznať pri vynaložení odbornej starostlivosti a riadiť sa pokynmi objednávateľa, ibaže sú v rozpore s platnými právnymi predpismi alebo účelom zmluvy.
3. Zhotoviteľ je povinný oznámiť objednávateľovi všetky okolnosti, ktoré zistil pri plnení svojich záväzkov a ktoré môžu mať vplyv na zmenu pokynov objednávateľa týkajúcich sa dosiahnutia účelu sledovaného zmluvou alebo sú podľa názoru zhotoviteľa nevyhnutné na riadne plnenie záväzkov podľa zmluvy.
4. Objednávateľ je povinný poskytnúť zhotoviteľovi potrebnú súčinnosť pri dodaní a odovzdaní predmetu zmluvy, najmä poskytnúť zhotoviteľovi na požiadanie všetky podklady, ktoré sú podľa zhotoviteľa nevyhnutné pre dodanie a odovzdanie predmetu zmluvy. S poskytnutými podkladmi zhotoviteľ nie je oprávnený nakladať inak ako za účelom dodania a odovzdania predmetu zmluvy, najmä ich sprístupniť tretím osobám, a to ani po zániku/zrušení zmluvy. Po pominutí účelu ich držania je zhotoviteľ povinný ich vrátiť objednávateľovi.
5. Objednávateľ je povinný včas informovať zhotoviteľa o všetkých skutočnostiach potrebných na zabezpečenie úspešného plnenia záväzkov podľa zmluvy.
6. Zhotoviteľ sa zaväzuje neodkladne písomne informovať objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne dodanie a odovzdanie predmetu zmluvy.
7. Objednávateľ sa zaväzuje zaplatiť zhotoviteľovi za riadne a včasné dodanie a odovzdanie predmetu zmluvy cenu podľa článku III zmluvy.
8. Zhotoviteľ je povinný uviesť údaje o všetkých známych subdodávateľoch, s uvedením podielu plnenia, navrhovaných subdodávateľov, a predmety subdodávok, ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 2 tejto Zmluvy **najneskôr pri podpise tejto zmluvy**. V prípade, že zhotoviteľ nevyužije subdodávateľov pri plnení predmetu zákazky, túto skutočnosť preukáže čestným vyhlásením alebo iným obdobným dokladom.
9. Zhotoviteľ je zároveň povinný do piatich pracovných dní odo dňa uzatvorenia zmluvy s novým subdodávateľom predložiť objednávateľovi aktualizované znenie Prílohy č. 2 tejto Zmluvy.
10. Zhotoviteľ aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto zmluvy, ak sa na nich vzťahuje povinnosť zápisu v danom registri.
11. Zhotoviteľ je povinný, na účely efektívneho plnenia projektu - Inovatívne technológie vo výrobnom procese v pivovare Martins, v prípade ak bude potrebovať navýšiť svoje kapacity pre realizáciu danej zákazky, aby v realizačnej zmluve zamestnal na realizáciu predmetnej aktivity osoby dlhodobo nezamestnané v mieste realizácie zákazky (obec, okres, VÚC).

# Článok V

# Záväzok mlčanlivosti

1. Všetky informácie, ktoré si zmluvné strany pre splnenie predmetu zmluvy navzájom poskytli pri uzavretí zmluvy a po uzavretí zmluvy sa považujú za dôverné a poskytnúť tieto informácie tretej osobe môže zmluvná strana len po predchádzajúcom písomnom súhlase druhej zmluvnej strany. Uvedené informácie sa zaväzuje chrániť ako vlastné, využívať ich len v súvislosti s plnením predmetu zmluvy, nezneužívať a nesprístupniť ich tretím osobám.
2. Záväzok mlčanlivosti platí aj po ukončení zmluvného vzťahu.
3. Povinnosť objednávateľa sprístupniť informácie podľa príslušných predpisov nie je týmto ustanovením dotknutá.

# Článok VI

**Sankcie a odstúpenie od zmluvy**

1. V prípade omeškania zhotoviteľa s dodaním predmetu zmluvy zaplatí zhotoviteľ objednávateľovi zmluvnú pokutu vo výške 2 % z ceny logického celku predmetu zmluvy za každý, aj začatý deň omeškania. Do času omeškania sa nezapočítajú dni od predloženia predmetu zmluvy na prevzatie po jeho vrátenie s pripomienkami podľa článku II zmluvy.
2. Pre prípad omeškania objednávateľa so zaplatením ceny za predmet zmluvy sa zmluvné strany dohodli na úrokoch z omeškania, ktorých lehota začína plynúť až po odovzdaní celého predmetu zmluvy, v súlade s ustanoveniami § 369 ods. 2 Obchodného zákonníka. Do času omeškania sa nezapočítajú dni od predloženia predmetu zmluvy na prevzatie po jeho vrátenie s pripomienkami podľa článku II zmluvy.
3. V prípade, že ešte v čase plnenia bude objednávateľ dôvodne pochybovať o riadnom a včasnom dodaní predmetu zmluvy zhotoviteľom a zhotoviteľ v lehote určenej objednávateľom, ktorá nesmie byť kratšia ako 3 (tri) pracovné dni, neposkytne objednávateľovi dostatočné záruky riadneho a včasného dodania predmetu zmluvy, je objednávateľ oprávnený odstúpiť od zmluvy. Inak je objednávateľ oprávnený odstúpiť od zmluvy, ak je zhotoviteľ v omeškaní s dodaním predmetu zmluvy najmenej 30 (tridsať) dní a omeškanie nie je spôsobené v dôsledku správania sa objednávateľa.
4. Konanie zhotoviteľa, pre ktoré bude objednávateľ postupovať podľa odseku 3 prvej vety tohto článku zmluvy a odstúpi od zmluvy, je podstatným porušením povinností, na ktoré sa vzťahuje zmluvná pokuta v prospech objednávateľa vo výške účelne vynaložených nákladov na zabezpečenie dodania predmetu zmluvy inou osobou alebo sankcie pre porušenie povinností z iného právneho vzťahu objednávateľa, o čom musí byť zhotoviteľ včas oboznámený.
5. Právo na plnenie a odstúpenie od zmluvy podľa tohto článku nevznikne, pokiaľ povinná strana preukáže, že porušenie povinnosti bolo spôsobené prípadom vyššej moci.
6. V prípade nedodržania kritérií stanovených v špecifikácii zhotoviteľom, na základe ktorých zhotoviteľ zákazku získal, je zhotoviteľ povinný uhradiť objednávateľovi zmluvnú pokutu vo výške finančného rozdielu medzi víťaznou ponukou a ponukou ďalšieho uchádzača v poradí. Na túto skutočnosť je objednávateľ povinný zhotoviteľa upozorniť a poskytnúť mu lehotu na odstránenie nedostatkov, najdlhšie však 30-dňovú.
7. Ustanovenia o náhrade škody pre škodu spôsobenú prípadom, na ktorý sa vzťahuje zmluvná pokuta týmto nie sú dotknuté. Poškodená strana je oprávnená požadovať zaplatenie náhrady škody presahujúcej výšku zmluvnej pokuty.

# Článok VII

**Doručovanie a komunikácia zmluvných strán**

1. Zmluvné strany sa zaväzujú vzájomne spolupracovať a poskytovať si všetky informácie potrebné pre realizáciu zmluvy.
2. Každá komunikácia medzi zmluvnými stranami bude prebiehať prostredníctvom oprávnených osôb - štatutárnych orgánov zmluvných strán, resp. osôb oprávnených na vecné a obchodné rokovania.
3. Všetky oznámenia medzi zmluvnými stranami týkajúce sa realizácie zmluvy musia byť vykonané v písomnej podobe a druhej zmluvnej strane doručené buď osobne alebo doporučeným listom či inou formou registrovaného poštového styku na adresu uvedenú v záhlaví zmluvy, ak nie je ustanovené alebo zmluvnými stranami dohodnuté inak. Písomnú formu považujú zmluvné strany za zachovanú aj v prípade elektronickej komunikácie (e-mail).
4. V prípade pochybností ohľadom času doručenia sa oznámenie považuje za doručené tretím dňom po jeho preukázateľnom odoslaní, v prípade oznámenia doručeného osobne dňom osobného doručenia. Podanie urobené elektronickou cestou sa považuje za doručené dňom jeho prijatia na adresu druhej zmluvnej strany.
5. Doručením sa rozumie prijatie zásielky zmluvnou stranou, ktorej bola adresovaná.
6. Za deň doručenia zásielky zmluvnej strane, ktorej bola adresovaná, sa považuje takisto aj deň:
	1. v ktorom táto zmluvná strana ju odoprela prijať,
	2. ktorým márne uplynula odberná lehota pre jej vyzdvihnutie si na pošte alebo
	3. v ktorý bola na nej zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná obdobná poznámka, ktorá podľa poštového poriadku znamená nedoručiteľnosť zásielky.

# Článok VIII Záväzok bezpečnosti

1. Zhotoviteľ sa zaväzuje:
	1. využiť technické, organizačné a právne podmienky v informačných systémoch verejnej správy tak, aby nebola narušená bezpečnosť informačného systému verejnej správy a bezpečnostná politika objednávateľa,
	2. dodržiavať bezpečnostné požiadavky na poskytované plnenie definované objednávateľom, a
	3. zabezpečiť zamedzenie prístupu tretích osôb ku všetkým údajom informačného systému verejnej správy, ktoré objednávateľ považuje za aktíva a bezodkladne

informovať objednávateľa o bezpečnostných incidentoch s potenciálnym negatívnym dopadom na aktíva objednávateľa.

1. Objednávateľ si vyhradzuje právo na kontrolu plnenia bezpečnostných požiadaviek vyplývajúcich zo zmluvného vzťahu so zhotoviteľom.
2. Objednávateľ sa zaväzuje uchovať v tajnosti všetky informácie tvoriace obchodné tajomstvo zhotoviteľa podľa § 17 Obchodného zákonníka, o ktorých získal vedomosť v súvislosti s uskutočnením predmetu plnenia po dobu trvania tejto zmluvy, ako i po jej skončení.

# Článok IX

**Ostatné a záverečné ustanovenia**

1. Zmluva nadobúda platnosť a účinnosť dňom jej podpísania zmluvnými stranami.
2. Zmluvu možno meniť alebo dopĺňať výlučne formou písomných číslovaných dodatkov podpísaných oboma zmluvnými stranami.
3. Práva a povinnosti neupravené touto zmluvou sa budú riadiť príslušnými ustanoveniami Obchodného zákonníka a s ním súvisiacimi predpismi slovenského právneho poriadku. Všetky spory, ktoré vzniknú v súvislosti so zmluvou bude riešiť príslušný súd Slovenskej republiky.
4. Zmluva je vyhotovená v 6 (šiestich) rovnopisoch, 4 (štyri) rovnopisy pre objednávateľa a 2 (dva) rovnopisy pre zhotoviteľa.
5. Neplatnosť niektorého z ustanovení zmluvy nemá vplyv na platnosť ostatných ustanovení. Ak sa niektoré z ustanovení zmluvy stane neplatným z dôvodu rozporu s právnymi predpismi, zaväzujú sa obe zmluvné strany takéto ustanovenie nahradiť iným, ktoré najviac zodpovedá hospodárskym účelom a právnemu významu pôvodného ustanovenia.

# Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy medzi zhotoviteľom a jeho subdodávateľmi.

# Zhotoviteľ vyhlasuje, že si je vedomý svojej povinnosti zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Do registra partnerov verejného sektora má povinnosť vykonať zápis aj zhotoviteľov subdodávateľ o čom je zhotoviteľ povinný subdodávateľa informovať a skontrolovať zápis subdodávateľa. Nesplnenie povinnosti registrácie zhotoviteľa alebo jeho subdodávateľov do registra partnerov verejného sektora predstavuje prekážku uzavretia tejto zmluvy. Za porušenie tejto povinnosti zodpovedá zhotoviteľ.

1. Zmluvné strany vyhlasujú, že sú si vedomé všetkých následkov vyplývajúcich zo zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť zmluvu. V prípade, že taká okolnosť existuje, zodpovedajú za škodu, ktorá vznikne druhej zmluvnej strane na základe tohto vyhlásenia.
2. Zmluvné strany vyhlasujú, že zmluvu si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo jednostranne nápadne nevýhodných podmienok, bez akéhokoľvek psychického alebo fyzického nátlaku.
3. Nedeliteľnou súčasťou tejto zmluvy je jej príloha: Príloha č.1. Špecifikácia predmetu zákazky

Príloha č. 2: Čestné vyhlásenie k subdodávkam

V ......................., dňa........................... V ......................., dňa...........................

Za objednávateľa: Za zhotoviteľa:

Príloha č. 2

# Zoznam subdodávateľov

 (čestné vyhlásenie k subdodávkam)

Spoločnosť:.................., so sídlom ..........., IČO: .................. týmto vyhlasujem, že v zákazke na uskutočnenie stavebných prác - predmet zákazky: **Inovatívne technológie vo výrobnom procese v pivovare Martins**

* **nebudem využívať subdodávky a celé plnenie zabezpečím sám** (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy, ktoré sú uvedené vo výzve na predkladanie ponúk);
* **budem využívať subdodávky a na tento účel uvádzam** údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne**:**
1. údaje o všetkých známych subdodávateľoch (uvedie sa aj percento/predmet subdodávky):
2. údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia:

V ........................, dňa............................

 ...................................................................................

meno, priezvisko a podpis oprávneného zástupcu uchádzača